DIE BROEKLOSE DRIE
Ons maak so maklik beloftes teenoor mekaar en selfs aan God waaroor ons nie vooraf goed besin het nie. Die gevolg is dat ons dit nie nakom nie. Die werklike rede hiervoor is die gebrek aan innerlike oortuiging oor waarom ons so 'n belofte maak. As ons waarlik deur die krag van die Heilige Gees gedryf word om 'n belofte of selfs 'n belydenis te maak, sal die uitvoering daarvan 'n sigbare vrug van die lewe in God wees.
KORSIES OP DIE RUGBYVELD (10)
Die oud-Springbokvleuel van 1928, Manus de Jongh, het in die vroeë 1920's onder die legendariese AF Markotter, beter bekend as oubaas Mark, vir Stellenbosch gespeel, maar het in 1925 op Somerset-Wes begin werk en vir dié klub begin speel.
Een Saterdag speel hy teen Maties op Stellenbosch. Hy kry die bal in 'n agterlynbeweging op die middellyn en nael skuins by sy opponent verby, maar dié kêrel kry net-net sy vinger agter in Manus se broek ingehak. Sonder dat Manus dit eintlik agterkom, skeur sy broek van sy lyf af, maar wat hol is Manus. Hy systap nog die heelagter ook en gaan druk onder die pale – broekloos.
Met die terugkeer spot oubaas Mark hom: "De Jongh, I admired you for the non-stop flight, but what a shocking performance it was to the people along the line!"